പ്രവര്ത്തനരഹിതമായി ചെറൂപ്പ ഹെല്ത്ത് സെന്റര് പാഴാവുന്ന സൗകര്യങ്ങള് മാവൂര്: ഒരു കാലത്ത് കോഴിക്കോട് ജില്ലയിലെ മാവൂര്, പെരുവയല്, പെരുമണ്ണ പഞ്ചായത്തുകളിലെ സാധാരക്കാരായ ജനങ്ങളുടെ ആശ്രയമായിരുന്ന ചെറൂപ്പ ഹെല്ത്ത് സെന്റര് ഇപ്പോള് ശോചനീയാവസ്ഥയിലാണ്. പ്രസവചികിത്സയും പ്രസവവാര്ഡും കുട്ടികള്ക്കുള്ള ചികിത്സയും ഇരുപത്തിനാല് മണിക്കൂറും പ്രവര്ത്തിച്ചിരുന്ന അത്യാഹിത വിഭാഗവും ഉണ്ടായിരുന്ന ഹെല്ത്ത് സെന്റര് ഇന്ന് കൊവിഡ് പരിശോധയും വാക്സിന് നല്കലുമായി ഒതുങ്ങി. ആശുപത്രി ജീവനക്കാര്ക്ക് വേണ്ട അത്യാവശ്യ സൗകര്യങ്ങള് പോലും ഇവിടെ ഇല്ള. മൊത്തം 48 ഉദ്യോഗസ്ഥര് ഉണ്ടെങ്കിലും ജോലിക്ക് എത്തുന്നവര് വിരലിലെണ്ണാവുന്നവര് മാത്രമാണ്. ഹെല്ത്ത് സെന്ററിന്റെ ആറ് എക്കറോളം ഭൂമി കാട് പിടിച്ച് കിടക്കുകയാണ്. എം.എല്.എ ഫണ്ട് ഉപയോഗിച്ച് പണിത്ത ഡയാലിസിസ് സെന്ററിനുള്ള കെട്ടിടം അടഞ്ഞുകിടക്കുന്നു. പത്തുലക്ഷം രൂപ എം.എല്.എ ഫണ്ട് കൊണ്ട് വാങ്ങിയ വാഹനം ചെറൂപ്പ ആശുപത്രിയ്ക്ക് വേണ്ടി ഉപയോഗിക്കപെടുന്നില്ല. എല്ലാ ഭൗതിക സൗകര്യങ്ങളും ഉണ്ടായിട്ടും അത് പ്രയോജനപ്പെടുത്താന് ബന്ധപ്പെട്ടവര് ശ്രമിക്കുന്നില്ല. ഉദ്യോഗസ്ഥരുടെ അശ്രദ്ധമൂലം മൂന്ന് പഞ്ചായത്തുകളിലേക്കായി കൊണ്ടുവന്ന ലക്ഷങ്ങള് വിലവരുന്ന എണ്ണൂറോളം കോവിഷീല്ഡ് വാക്സിന് ഉപയോഗശൂന്യമായത് കഴിഞ്ഞ ദിവസമാണ്. കേരളപഞ്ചായത്തിരാജ് നിയമമനുസരിച്ച് തദ്ദേശ സ്വയംഭരണ സ്ഥാപനങ്ങള്ക്കാണ് പൊതുജന ആരോഗ്യകാര്യങ്ങളില് ചുമതല. എന്നാല് ജില്ലാ ആരോഗ്യ സര്വീസ് വകുപ്പിന്റെയും ആരോഗ്യ വിദ്യാഭ്യാസ വകുപ്പിന്റെയും ഇരട്ട ഭരണമാണ് ഈ ഹെല്ത്ത് സെന്ററില്. എല്ലാ മെഡിക്കല് കോളേജിനും നിര്ബന്ധമായും ഒരു ഹെല്ത്ത് സബ് സെന്റര് വേണമെന്ന കാരണത്താല് ഈ ഹെല്ത്ത് സെന്റര് പഞ്ചായത്തിന് വിട്ടുകൊടുക്കാന് മെഡിക്കല് കോളേജ് അതികൃതര് തയ്യാറല്ല. ഇത് മൂലം ജില്ലാ പഞ്ചായത്തിനോ ബ്ലോക്ക് പഞ്ചായത്തിനോ മാവൂര് പഞ്ചായത്തിനോ ആശുപത്രിയുടെ വികസന പ്രവര്ത്തനങ്ങള്ക്ക് ഫണ്ട് വിനിയോഗിക്കാന് കഴിയില്ല. ചികിത്സ സൗകര്യങ്ങള് ഇല്ലാത്തതിനാല് സാധാരണക്കാരായ ജനങ്ങള് ബുദ്ധിമുട്ടുകയാണ്. സാധാരണ ജനങ്ങള് കടുത്ത സാമ്ബത്തിക ബുദ്ധിമുട്ട് അനുഭവിക്കുന്ന ഈ സമയത്ത് തൊട്ടടുത്ത സ്വകാര്യ ആശുപത്രികള് കൊള്ള ലാഭം കൊയ്യുകയാണ്. പരസ്പര മത്സരങ്ങള് ഒഴിവാക്കി ഒരു മേശക്ക് ചുറ്റുമിരുന്ന് ചര്ച്ച ചെയ്താല് നിലവിലെ അവസ്ഥകള് മെച്ചപ്പെടുത്തി ഒരു നല്ല സൗകര്യങ്ങളുള്ള ആശുപത്രിയായി ചെറുപ് പഹെല്ത്ത് സെന്ററിനെ മാറ്റാം. ഇരട്ട ഭരണമായത് കൊണ്ടും നിര്വഹണ ഉദ്യോഗസ്ഥന് ഇല്ലാത്തത് കൊണ്ടും ബ്ലോക്ക് പഞ്ചായത്തിന് ഫണ്ട് വിനിയോക്കാന് കഴിയുന്നില്ല ബാബു നെല്ലിശ്ശേരി, ബ്ലോക്ക് പഞ്ചായത്ത് പ്രസിഡന്റ് ചെറുപ്പ ഹെല്ത്ത് സെന്റര് മെഡിക്കല് കോളേജിന്റെ നേരിട്ടുള്ള നിയന്ത്രണത്തില് ആയതു കൊണ്ട് സര്ക്കാരിന് പരിമിതികള് ഉണ്ട് പി.ടി.എ റഹീം, എം.എല്.എ